# **DECIZIA ETAPEI DE ÎNCADRARE**

## NR. PROIECT din 19.03.2019.

Ca urmare a solicitării de emitere a acordului de mediu adresate de **CONSILIUL JUDEȚEAN HARGHITA**, cu sediul în mun. Miercurea Ciuc, str. P-ța Libertății, nr. 5, jud. Harghita, înregistrată la APM Harghita cu nr. 3081/13.04.2018, completată sub nr. 1140/05.02.2019, nr. 2066/26.02.2019 și nr. 248/15.01.2019 în baza:

 **- Legii nr. 292/2018** privind evaluarea impactului anumitor proiecte publice şi private asupra mediului,

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 19.02.2019, că proiectul **, “ Regim de urgență – Pod peste Târnava Mare pe DJ 137 la km 12+260”** propus a fi amplasat în extravilanul Comunei Porumbeni, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 **a) proiectul se încadrează în prevederile Legi 292/2018, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

Podul peste raul Tarnava Mare, la km 12+260, a fost construit in anul 1965, pentru clasa I de incarcare. Lucrarile de reabilitare a podului vor mari capacitatea portanta a suprastructurii si a infrastructurii.

Podul este amplasat in aliniament, are o lungime de 37.40m acoperită cu o deschidere de 35.00m. Podul susţine un drum având o parte carosabilă cu lăţimea de 6.00m (două benzi de circulaţie) şi două trotuare cu podină de lemn cu lăţimea de 0.50m. Podul este situat în aliniament şi palier.

**Caracteristicile proiectului:**

Realizarea proiectului constă în dezafectarea podului existent si realizarea unui pod nou cu o singura deschidere de 38,00 metri realizata cu grinzi prefabricate precomprimate, din beton armat solidarizate printr-o placa la nivelul talpii superioare, un beton de panta.

Elementele de gabarit in profil transversal sant: Pc =7,80 m, Trotuare cu latimea utila de 0,75 metri.

**Suprastructura:**

1. Montarea grinzilor prefabricate pretensionate monobloc, de 38,00 m lungime, si 2,10 m inaltime, in numar de 5 buc, pe aparate de reazem din neopren fretat, pe cuzineti din beton armat. Grinzile principale sant solidarizate prin 3 antretoaze in camp si 2 antretoaze pe reazeme. Antretoazele de capat au dimensiuni de

0.40mx1.92mx8.70m, iar cele curente au dimensiuni de 0.30mx1.68mx8.70m.

1. Turnarea unui beton de panta de clasa C30/37 pentru realizarea scurgerii apelor pluviale. Se vor realiza pante in sectiunea transversala de 2%. In sectiunea longitudinala se va realiza scurgerea apelor pluviale cu o declivitate de 1,00%. Se va corela cota racordarii terasamentelor podului cu cota in axul drumului judetean reabilitat.
2. Executia rosturilor de dilatatie , executate cu elastomeri;
3. Delimitarea partii carosabile de trotuar se va face parapeti directionali de tip H4b;
4. Aplicarea unei noi hidroizolatii, performante, (cu membrana autoadeziva) de tip poliuretanic. Hidroizolatia, protectia hidroizolatiei si straturile imbracamintii din beton asfaltic se vor turna dupa curatarea stratului suport si amorsarea lui ;
5. Realizarea protectiei hidroizolatiei, cu beton asfaltic (BA12,5), de 3 cm grosime;
6. Realizarea cordoanelor de etansare;
7. Realizarea trotuarelor. Betonul de umplutura la trotuare este de clasa C25/30. Imbracamintea la trotuare este din beton asfaltic de tip BA 12,5, de 3 cm grosime. Imbracamintea la trotuare se va executa dupa curatarea stratului suport, si amorsarea lui;

**INFRASTRUCTURA:**

1. Realizarea platformelor pentru pozitionarea utilajelor pentru inceperea executiei pilotilor forati, in conditii de maxima siguranta in executie;

 Executia pilotilor forati de diametru mare de 1080 mm. Piloti vor avea o lungime de minim 12,00 metri. Pentru o culee sant prevazuti cate 8 piloti forati. Piloti de solidarizeaza la partea superioara cu un radier din beton armat cu BST500, si beton de clasa C25/30, de dimensiuni: 10,20/2,0/4,20 m. Aceste dimensiuni nu sant restrictive, ele se pot adapta functie de procentul de armare, si de diametrul pilotilor;

1. Deasupra radierului se va executa elevatia culeelor din beton armat, C25/30, zidul de garda, bancheta cuzinetilor si zidurile intoarse. Armarea se va face cu BSt 500. Se va executa un dren, din piatra bruta, pe circa 2,00 m inaltime. Fata vazuta a culeelor are o inaltime de circa 3,00 metri. Odata cu turnarea infrastructurii, la culeei si pila se vor realiza si dispozitivele antiseismice;
2. Se vor dezafecta elementele infrastructurii existenta care obtureaza si nu se aliniaza cu noua configuratie a albiei;

***b) cumularea cu alte proiecte existente și/sau aprobate:*** Reabilitare DJ 137 Odorheiu Secuiesc – Cristuru Secuiesc – LOT 1 km 0+000 – 21+209 .

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

 *-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):*

Pentru protecţia apelor se vor lua următoarele măsuri:

* depozitele de excedent de volum de săpătură se vor amplasa în afara zonelor de viitură, excluzându-se posibilitatea antrenării lor;
* săpăturile pentru fundaţia lucrărilor se vor executa, ţinând seama ca materialul rezultat să fie evacuat de la început în afara secţiunii de scurgere a apei, fără să fie depozitat temporar în secţiunea de scurgere;
* materialele rezultate din demolări (piatră, betoane) se vor folosi la apărări de mal ca anrocamente sau drenuri de piatră în spatele elevaţiior zidurilor de conducere ale canalelor, iar celelalte materiale (lemn, fier ..etc) vor fi transportate, reciclate sau depozitate pe platforme stabilite de comun acord cu beneficiarul;
* dacă în zona în care se realizează traversarea raului de către utilaje există teren slab (mlăştinos), se vor lua măsuri de consolidare cu traverse de lemn pentru a nu deranja patul albiei.
* depozitele de carburanţi se vor realiza la distanţa minimă de 500 m faţă de cursurile de apă din zonă, cu respectarea cerinţelor legislaţiei în vigoare impuse depozitelor de carburanţi.
1. **Amplasarea proiectului**

**a) utilizarea actuală și aprobată a terenului:** : teren în extravilanul com. Porumbeni, drum județean în proprietate publică *conform Certificatului de urbanism nr. 143/05.09.2017 emis de Consiliului Județean Harghita.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

* i) zonele umede, zone riverane, guri ale râurilor: *taluzurile şi depozitele se vor planta cu specii forestiere sau se vor înierba la terminarea execuţiei lucrărilor*.

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul se află situat în siturile Natura 2000: -* ***ROSCI0383 – Râul Târnava Mare între Odorheiu Secuiesc și Vânători*** *respectiv –* ***ROSCI0357 – Porumbeni****, situri de importanță comunitară, declarate prin Ordinul MMDD nr. 1964/2007, modificată prin Ordinul MMP nr. 2387/2011.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a extravilanului com. Porumbeni, jud. Harghita*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: Reabilitare DJ 137 Odorheiu Secuiesc – Cristuru Secuiesc – LOT 1 km 0+000 – 21+209.

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Motivele care au stat la baza luării deciziei etapei de încadrare în procedura de evaluare adecvată sunt următoarele:

* 1. **Amplasamentul proiectului se află integral în siturile Natura 2000 :**

***ROSCI 0383 – “Râul Târnava Mare între Odorheiu Secuiesc și Vânători”,*** respectiv

***ROSCI 0357 – “Porumbeni”*** situri de importanţă comunitară, declarate prin Ordinul MMDD nr. 1964/2007, modificată prin Ordinul M.M.P. nr. 2387/2011.

* 1. Lucrările se vor executa dealungul drumului județean existent, fără afectarea terenurilor agricole învecinate
	2. S-a obținut avizul nr. 180 din 13.03.2019 emisă de Agenția Națională pentru Arii Naturale Protejate
	3. În vecinătatea amplasamentului sunt habitate de păduri de importanță ridicată respectiv pot să apară specii de pești, amfibieni, reptile, nevertebrate și mamifere, enumerate în Formularul Standard al siturilor Natura 2000 *ROSCI 00383* și *ROSCI 0357*, pentru care siturile au fost desemnate.
	4. Proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar.
	5. Se va menține categoria de folosință a terenului de DJ137, pod peste Târnava Mare, fără ocuparea de noi suprafețe.
	6. Suprafaţa afectată de proiect va fi ocupată numai temporar, impactul pe termen scurt se va manifesta numai în timpul lucrărilor de construire, lucrările se vor executa pe o suprafață redusă
	7. Proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere a efectelor negative prezentate.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate temporar prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Respectarea condițiilor impuse de Avizul de gospodărire a apelor nr. 220 din 04.09.2018 emis de ANAR, ABA Mureș, SGA Târgu Mureș

h. Asigurarea încadrării concentraţiilor de poluanţi evacuate în receptori naturali rezultate în faza de execuţie în limitele prescrise de prevederile anexei nr. 3 a HGR nr. 188/2002, modificat şi completat cu HGR nr.352/2005 – Normativ privind stabilirea limitelor de încărcare cu poluanţi în receptorii naturali, NTPA-001/2005;

i. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

 **Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV,**

DOMOKOS László József

 **ŞEF SERVICIU AAA, ȘEF SERV CFM,**

 ing. BOTH Enikőing. SZABÓ Szilárd

 **ÎNTOCMIT, ÎNTOCMIT,**

 ing. Barabás Zoltán ing. TŐKE Laura